CELEX: 32020R0390
Language: da
Date: 2020-03-10 00:00:00
Title: Kommissionens Gennemførelsesforordning (EU) 2020/390 af 10. marts 2020 om 312. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

11.3.2020   
               
               
                  DA
               
               
                  Den Europæiske Unions Tidende
               
               
                  L 74/20
               
            
         KOMMISSIONENS GENNEMFØRELSESFORORDNING (EU) 2020/390
         af 10. marts 2020
         om 312. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:
         
                     (1)
                  
                  
                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.
                  
               
                     (2)
                  
                  
                     Den 4. marts 2020 besluttede Sanktionskomitéen under FN's Sikkerhedsråd at tilføje tre punkter til listen over de personer, grupper og enheder, der er omfattet af indefrysningen af midler og økonomiske ressourcer.
                  
               
                     (3)
                  
                  
                     Bilag I til forordning (EF) nr. 881/2002 bør derfor ændres.
                  
               
                     (4)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. marts 2020.
            
               
                  På Kommissionens vegne
               
               
                  For formanden
               
               
                  Generaldirektør
               
               
                  Generaldirektoratet for Finansiel Stabilitet, Finansielle Tjenesteydelser og Kapitalmarkedsunionen
               
            
         
         
            (1)  EFT L 139 af 29.5.2002, s. 9.
      
      
         
            BILAG
            I bilag I til forordning (EF) nr. 881/2002 tilføjes følgende punkter under overskriften »Juridiske personer, grupper og enheder«:
            
                        1)
                     
                     
                        »Jamaah Ansharut Daulah (alias: a) Jemaah Anshorut Daulah, b) Jamaah Ansharut Daulat. Andre oplysninger: oprettet i 2015 som en paraplygruppe bestående af indonesiske ekstremistiske grupper, der svor troskab til den daværende leder Abu Bakr al-Baghdadi. Tilknyttet Islamisk Stat i Irak og Levanten (opført som Al-Qaida i Irak) (QDe.115). Den i artikel 7e, litra e), omhandlede dato: 4.3.2020.«
                     
                  
                        2)
                     
                     
                        »Islamisk Stat i Irak og Levanten — Libyen (oprindelig skrivemåde: الدولة الإسلامية في العراق والشام – ليبيا) (alias: a) Islamic state of Iraq and the Levant in Libya, b) Wilayat Barqa, c) Wilayat Fezzan, d) Wilayat Tripolitania, e) Wilayat Tarablus, f) Wilayat Al-Tarablus. Andre oplysninger: dannet i november 2014 efter erklæring fra Abu Bakr Al-Baghdadi, opført som Ibrahim Awwad Ibrahim Ali Al-Badri Al-Samarrai (QDi.299). Tilknyttet Islamisk Stat i Irak og Levanten (opført som Al-Qaida i Irak) (QDe.115). Den i artikel 7e, litra e), omhandlede dato: 4.3.2020.«
                     
                  
                        3)
                     
                     
                        »Islamisk Stat i Irak og Levanten — Yemen (oprindelig skrivemåde: الدولة الإسلامية في العراق والشام – اليمن) (alias: a) Islamic State of Iraq and the Levant of Yemen, b) Islamic State in Yemen, c) ISIL in Yemen, d) ISIS in Yemen, e) Wilayat al-Yemen, Province of Yemen. Andre oplysninger: dannet i november 2014, efter at Abu Bakr Al-Baghdadi, opført som Ibrahim Awwad Ibrahim Ali Al-Badri Al-Samarrai, havde accepteret, at de havde svoret troskab (QDi.299). Tilknyttet Islamisk Stat i Irak og Levanten (opført som Al-Qaida i Irak) (QDe.115). Den i artikel 7e, litra e), omhandlede dato: 4.3.2020.«